by admin
निरहुआ इंटरटेनमेंट के नयका प्रस्तुति “औलाद” में निरहुआ ब्रदर्स दिनेश लाल यादव निरहुआ आ प्रवेश लाल यादव, एक बार फेर धमाल मचावे जा रहल बाड़े. घर परिवार का कहानी पर बनल एह संपूर्ण मनोरंजन वाली फिल्म में दर्शक अपना अगल बगल के समाज के कहानी देखीहें. औलाद में दस गो सुमधुर गाना शामिल बा.
यंग स्टार प्रवेश लाल के जोड़ी एहू फिल्म में शुभी शर्मा का साथही बनावल गइल बा. एह जोड़ी के धमाल चलनी के चालल दुलहा में दर्शक बहुत पसन्द कइले रहले.
फिल्म पूरा देश में पहली जुलाई के रिलीज होखे जा रहल बा.
निर्माता निरहुआ इंटरटेनमेंट
निर्देशक असलम शेख
संगीत राजेश रजनीश
कहानी के के सिंह
गीत विनय बिहारी, प्यारे लाल यादव कविजी, श्याम देहाती
कलाकार दिनेश लाल यादव, प्रवेश लाल यादव, पाखी हेगडे, शुभी शर्मा, अवधेश मिश्रा, मनोज टाईगर, गोपाल राय, संजय पाण्डेय, एयाज खान, संतोष श्रीवास्तव, अनिल यादव, तेज सिंह, हीरा यादव, ए के राज, पूनम पाण्डेय, भोला पाण्डेय, रत्नेश वर्णवाल, किरण यादव वगैरह
(स्रोत – प्रशान्त निशान्त)
Categories: कलाकार, फिल्म |
No Comments »
by admin
भोजपुरिया फिलिमन के सदाबहार अभिनेता रविकिशन के “रेडियो मिर्ची भोजपुरी” आपन ब्राण्ड अम्बेसडर बनवले बा. एफएम बैण्ड रेडियो के ई चैनल ९८.३ एफ.एम पर प्रसारित होखी जवना के श्रोता अपना मोबाइलो पर नाम मात्र के शुल्क अदा कर के चौबीसो घंटा सुन सकीहें. ह बियफे का दिने रविकिशन रेडियो मिर्ची भोजपुरी के शुभारंभो कइले जवन कि रेडियो मिर्ची का मुख्यालय में आयोजित भइल.
रवि किशन के कहना बा कि भोजपुरी टीवी चैनल जइसे दर्शकन के आपन दिवाना बनवले बा ओही तरह रेडियो मिर्ची भोजपुरीओ श्रोता लोग के भरपूर मनोरंजन करी. शुरुआत में त मोबाइल पर सुने के सुविधा खाली भारते में दिहल जाई बाकिर इन्तजाम कइल जा रहल बा कि दुनिया भर के लोग अपना मोबाइल पर एह सुविधा के लाभ उठा पावसु.
एहिजा एह बात के जिक्र कइल जा सकेला कि रवि किशन के लोकप्रियता देखत अराइज, डाबर समेत दू दर्जन कंपनी उनुका के आपन ब्रांश अंबेसडर बनवले बाड़ी स आ हिन्दी क्षेत्र में उनुका के अपना ब्रांड के प्रमोशन खातिर नेवतत रहेली सँ.
(स्रोत – उदय भगत)
Categories: इण्डस्ट्री न्यूज, कलाकार |
No Comments »
by admin
भोजपुरी स्टार पवन सिंह आ मशहूर निर्माता रामाकांत प्रसाद के जोड़ी पहिला बेर एक साथ भोजपुरी फिल्म “लड़ाई ल अँखिया ए लौंडे राजा” से धमाल मचावे के तइयार बा. फिल्म अब प्रदर्शन खातिर तइयार हो चुकल बा. आ बिहार में २४ जून के रिलीज होखे जा रहल बा.
अपना सुपर हिट फिलिम लागल रहऽ राजाजी, दिवाना, दाग, आ दिलजले का बाद दर्शकन का सोझा पवन सिंह अभिनीत एह फिल्म से निर्माता रामाकांत प्रसाद के बहुत उम्मीद बा. संपूर्ण मनोरंजन वाली एह फिल्म में पवन सिंह का साथ विराज भट्ट, मोनालिसा, प्रिया शर्मा के खास भूमिका बा एह फिल्म में जवना के आदिशक्ति इंटरटेनमेंट आ कुमारी माई मूवीज पेश कइले बा. फिल्म के गीत संगीत अशोक कुमार दीप के बा,
पवन सिंह के हालही में पहिला भोजपुरी सिटी सिने अवार्ड में दर्शकन का नजर में सर्वश्रेष्ठ अभिनेता के सम्मान दिहल गइल बा.
(स्रोत – प्रशान्त निशान्त)
Categories: कलाकार |
2 Comments »
by admin
भोजपुरी सिनेमा के यंग स्टार कहाये वाला प्रवेशलाल यादव निरहुआ इंटरटेनमेंट के फिल्म “औलाद” में बॉलीवुड सितारा सलमान खान का तरह आपन शर्ट उतार के उघारे देहे नचलहू बाड़न. असलम शेख का निर्देशन में बनल एह पारिवारिक कहानी वाली फिल्म में प्रवेशलाल एगो गँवई नवजवान का भूमिका में बाड़न. मुख्य नायक दिनेश लाल यादव निरहुआ बाड़े.
स्रोत प्रशान्त निशान्त
Categories: कलाकार |
No Comments »
ces_Latn bho_Deva bho_Deva bho_Deva mai_Deva mai_Deva bho_Deva bho_Deva bho_Deva bho_Deva mai_Deva mai_Deva eng_Latn ces_Latn bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva mai_Deva mai_Deva eng_Latn ces_Latn bho_Deva mai_Deva mai_Deva eng_Latn